**FILM ESTONIA**

**TOETUSE TAOTLUSE KONTROLL-LEHT (taotlejale)**

**1. ÜLDSÄTTED**

|  |  |  |
| --- | --- | --- |
| **NR** | **TINGIMUS** | **TÄITMINE** |
| 1.1 | Kas toetuse taotleja põhitegevusala on audiovisuaalsete teoste tootmine? |  |
| 1.2 | Kas toetuse taotleja on: |  |
|  | 1) Eesti registreeritud äriühing või; |  |
|  | 2) Euroopa Liidu liikmesriigi või Euroopa Majanduspiirkonna lepinguriigi äriühingu filiaal, mis on registreeritud Eesti äriregistris või; |  |
|  | 3) väljaspool Euroopa Liidu liikmesriiki või Euroopa Majanduspiirkonna lepinguriiki registreeritud äriühingu Eesti tütarettevõte või filiaal, mille emaettevõte on tegutsenud audiovisuaalsete teoste tootmise sektoris vähemalt kaks aastat enne taotluse esitamise kuupäeva. |  |

**2. TAOTLEJALE JA TOETUSE SAAJALE ESITATAVAD NÕUDED**

|  |  |  |
| --- | --- | --- |
| 2.1 | Kas taotlejal on sõlmitud toetuse saajaga leping, mille eesmärk on audiovisuaalse teose tootmine Eesti Vabariigi territooriumil? |  |
| 2.2 | Kas taotlejal või toetuse saajal on seni täitmata korraldus abi tagasimaksmiseks Euroopa Komisjoni või Euroopa Kohtu eelneva otsuse alusel, millega abi on tunnistatud ebaseaduslikuks või väärkasutatuks ja ühisturuga kokkusobimatuks? |  |
| 2.3 | Kas taotleja või toetuse saaja on raskustes olev isik grupierandi määruse artikli 2 punkti 18 tähenduses? |  |
| 2.4 | Kas taotleja äriühingus on enne taotluse esitamise tähtpäeva vähemalt 12 kuu jooksul töötanud erialase kogemuse ja ettevalmistusega töötajaid, kes on Eesti maksuresidendid tulumaksuseaduse § 6 lõike 1 mõistes ning kes vastavad järgmistele kvalifikatsiooninõuetele: 1) omavad vähemalt 5-aastast töökogemust audiovisuaalvaldkonnas või; 2) omavad vähemalt filmi- või meediaalast kõrgharidust? |  |
| 2.5 | Kas eelpool nimetatud töötajate töötasudelt on summeeritult tasutud tööjõumaksud ulatuses, mis on vähemalt kahekordne Eesti keskmine brutopalk kalendriaastas Statistikaameti andmetel? Maksuresidentsuse hindamine toimub taotluse esitamisele eelneva 12 kuu „Tulu- ja sotsiaalmaksu, kohustusliku kogumispensioni makse ja töötuskindlustusmakse deklaratsiooni“ lisa 1 (vorm TSD lisa 1) alusel. |  |
| 2.6 | Kas taotlus sh järeltootmise teenuse taotlus on esitatud enne taotluses märgitud tootmisperioodi (ettevalmistus, võtted ja järeltootmine) algust? |  |
| 2.7 | Kas taotleja on saanud vähemuskaastootmise toetust Eesti Vabariigi riigieelarvelistest vahenditest (sellisel juhul peab taotluse esitama Eesti vähemuskaastootja)? |  |
| 2.8 | Kas taotlejal on taotluse esitamise hetkel riikliku maksu maksuvõlg või tähtpäevaks tasumata jäetud maksusummalt arvestatud intressivõlg või kas taotleja riikliku maksu maksuvõla tasumine on ajatatud? Maksuvõla tasumise ajatamise korral peab maksuvõlg olema tasutud ajakava kohaselt. Käesolevates tingimustes loetakse riikliku maksu võlaks taotleja poolt tähtpäevaks tasumata riikliku maksu ja sellelt arvestatud intressi võlga, mis ületab 100 eurot. |  |

**3. AUDIOVISUAALSE TEOSE JA SELLE ÜLDEELARVE TINGIMUSED**

|  |  |  |
| --- | --- | --- |
| 3.1 | Millise audiovisuaalse teose tootmiseks toetust taotletakse: |  |
|  | 1) täispika mängufilmi tootmine; |  |
|  | 2) täispika animafilmi tootmine; |  |
|  | 3) lühianimafilmi tootmine (filmi pikkus alates 10 minutist); |  |
|  | 4) animasarja tootmine (vähemalt 13 episoodi pikkusega vähemalt á 5 minutit); |  |
|  | 5) kvaliteet-telesarja tootmine (ühe episoodi pikkus alates 50 minutist); |  |
|  | 6) dokumentaalfilmi tootmine (filmi pikkus alates 50 minutist); |  |
|  | 7) kõikide ülalmainitud teoste järeltootmine. |  |
| 3.2 | Kas filmiprojekt on õppe-, promotsiooni- või reklaamfilm, ajaviitemäng, pornograafilise, rassismi, viha või vägivalda propageeriva sisuga või harrastusliku iseloomuga? |  |
| 3.3 | Kas audiovisuaalse teose üldeelarve alammäär vastab järgmistele suurustele (eurodes): |  |
|  | 1) mängufilm 1 000 000.- |  |
|  | 2) täispikk animafilm 2 000 000.- |  |
|  | 3) lühianimafilm 250 000.- |  |
|  | 4) animasari (sari kokku) 500 000.- |  |
|  | 5) kvaliteet-telesarja 1 episood 200 000.- |  |
|  | 6) dokumentaalfilm 200 000.- |  |

**4. TOETUSE OSAKAAL JA PIIRSUMMAD**

|  |  |  |
| --- | --- | --- |
| 4.1 | Kas Eesti tootmisetapi abikõlblike kulude alammäär vastab Lisas 1 toodud tingimustele? |  |
| 4.2 | Kas toetuse osakaal Eesti tootmisetapi abikõlblikest kuludest lähtuvalt on: |  |
|  | 1) 20% |  |
|  | 2) 25% |  |
|  | 3) 30% |  |
| 4.3 | Nimeta Eesti loomingulised töötajad, kes on kaasatud audiovisuaalse teose tootmisesse (lähtuvalt Toetuskava punktis 4.3 toodud nimekirjale). |  |
| 4.4 | Kas toetuse osakaal Eesti tootmisetapi loomingulise personali hulgast lähtuvalt on: |  |
|  | 1) 30%, kui Eesti tootmisetapi meeskonda on palgatud vähemalt 2 loomingulist töötajat, kes on Eesti maksuresidendid; |  |
|  | 2) 25%, kui Eesti tootmisetapi meeskonda on palgatud vähemalt 1 loominguline töötaja, kes on Eesti maksuresident; |  |
|  | 3) 20%, kui Eesti tootmisetapi meeskonda ei ole palgatud ühtegi loomingulist töötajat, kes on Eesti maksuresident. |  |
| 4.5 | Kas audiovisuaalsele teosele on eraldatud tootmiseelset toetust (stsenaariumi kirjutamise kulud, audiovisuaalse teose arendamise kulud) või vähemuskaastootmise toetust Eesti riigieelarvelistest vahenditest? Kui jah, siis tuleb need kulud lugeda Eesti tootmisetapi kuludeks ja neid arvestada abi osakaalude arvutamisel. |  |
| 4.6 | Kas abikõlblikke kulusid on arvestatud vaid Eesti tootmisetapi finantseerimiseks laekunud välisvahendite osalt? |  |

**5. ABIKÕLBLIKUD KULUD**

|  |  |  |
| --- | --- | --- |
| 5.1 | Kas personalikulu osakaal abikõlblikest kuludest vastab järgmistele kriteeriumidele (abikõlblike personalikulude hulka loetakse taotleja või alltöövõtja Eesti maksuresidentidest töötajate töötasu koos sellelt tasutud maksude ja maksetega): |  |
|  | 1) mängufilm, dokumentaalfilm, kvaliteet-telesari:  üldeelarve < 2 000 000  personalikulude minimaalne osakaal abikõlblikest kuludest 30% |  |
|  | 1) mängufilm, dokumentaalfilm, kvaliteet-telesari:  üldeelarve ≥ 2 000 000  personalikulude minimaalne osakaal abikõlblikest kuludest 25% |  |
|  | 3) animafilm, animasari:  üldeelarve < 2 000 000 personalikulude minimaalne osakaal abikõlblikest kuludest 45%; |  |
|  | 4) animafilm, animasari:  üldeelarve ≥ 2 000 000 personalikulude minimaalne osakaal abikõlblikest kuludest 40%. |  |
| 5.2 | Kas loomingulistele töötajatele makstav tunnitasu vastab taotluse esitamise hetkel vähemalt Eestis kehtivale keskmisele brutotunnipalgale? |  |
| 5.3 | Kas abikõlblikuks märgitud kulud vastavad Toetuskava punktis 5.6 loetletud tingimustele? |  |

**6. TAOTLUSE LISAD**

|  |  |  |
| --- | --- | --- |
| 6.1 | Lühike sisukirjeldus (2-3 lauset) |  |
| 6.2 | Stsenaarium |  |
| 6.3 | Taotleja, toetuse saaja ja kaastootmisettevõtete tegevuslood ja filmograafiad |  |
| 6.4 | Loomingulise grupi ja produtsentide CV-d ja filmograafiad |  |
| 6.5 | Eesti tootmisetapi Eesti loomingulisse ja tehnilisse meeskonda kuuluvate isikute nimed |  |
| 6.6 | Eesti tootmisetapi läbiviimise kirjeldus (sisuline ja majanduslik). |  |
| 6.7 | Üldine ja Eesti tootmisetapi ajakava |  |
| 6.8 | Projekti koondeelarve ning -rahastamisplaan |  |
| 6.9 | Eesti tootmisetapi koond- ja detailne eelarve (sh eristatult Toetuskava abikõlblike kulude ja muudest Eesti Vabariigi riigieelarvelistest vahenditest saadud tuludega kaetud kulude kohta) ning rahastamisplaan, kusjuures Eesti filmitootmisettevõtte tootmistasu võib olla kuni 7% kuludest |  |
| 6.10 | Eesti tootmisetapi rahavoogude ajakava |  |
| 6.11 | Koostöö- või allhankeleping taotleja ja välismaise äriühingu vahel, mis fikseerib pooltevahelised õigused ja kohustused, välisvahendite suuruse ning maksegraafiku, tööjaotuse ning muud olulised tingimused |  |
| 6.12 | Kaasfinantseerijate lepingud või kinnituskirjad |  |
| 6.13 | Projekti autorite varaliste autoriõiguste üleandmise või litsentseerimise leping taotleja välispartnerile |  |
| 6.14 | Taotleja ja toetuse saaja äriregistri väljavõte |  |
| 6.15 | Taotleja ja toetuse saaja kinnituskiri Toetuskava punktis 2.2 ja 2.3 nimetatud aluse puudumise kohta |  |
| 6.16 | Toetuse saaja kinnituskiri selle kohta, kas ta on suurettevõtja või VKE (väikese ja keskmise suurusega ettevõtja) grupierandi määruse Lisa 1 tähenduses |  |
| 6.17 | Toetuskava punktis 2.5 nimetatud töötajate osas „Tulu- ja sotsiaalmaksu, kohustusliku kogumispensioni makse ja töötuskindlustusmakse deklaratsiooni“ lisad 1 (vorm TSD lisa 1) |  |

**7. EESTILINE OLULINE AUDIOVISUAALNE TEOS**

|  |  |  |
| --- | --- | --- |
| 7.1 | Kas stsenaariumis on Eesti karakterid, asukoht, ajaloolised sündmused või muu Eesti kultuuriline eripära? |  |
| 7.2 | Kas toetuse saaja loomingulised töötajad on suure rahvusvahelise kogemusega tunnustatud filmitegijad? |  |
| 7.3 | Kas tootmisprotsessis kasutatakse Eestis väljatöötatud uuenduslikke tehnoloogiaid või vahendeid, mille kohta on ilmunud artiklid rahvusvahelises erialakirjanduses? |  |